**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΑΔΕΙΑΣ ΟΔΗΓΗΣΗΣ ΝΟΜΟΥΣ**

**ΤΟΥ 2001 ΕΩΣ (ΑΡ. 3) ΤΟΥ 2020**

|  |  |  |  |  |
| --- | --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | | |
|  |  | | | |
| Συνοπτικός  τίτλος.  94(Ι) του 2001  60(Ι) του 2004  34(Ι) του 2010  79(Ι) του 2012  205(Ι) του 2014  88(Ι) του 2016  49(Ι) του 2017  48(Ι) του 2018  86(Ι) του 2019  130(Ι) του 2020  160(Ι) του 2020  161(Ι) του 2020. | 1. Ο παρών Νόμος θα αναφέρεται ως ο περί Άδειας Οδήγησης (Τροποποιητικός) Νόμος του 2022 και θα διαβάζεται μαζί με τους περί Άδειας Οδήγησης Νόμους του 2001 έως (Αρ. 3) του 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Άδειας Οδήγησης Νόμοι του 2001 έως 2022. | | | |
|  |  | | | |
| Τροποποίηση  του άρθρου 4Α  του βασικού  νόμου. | 2. Το άρθρο 4Α του βασικού νόμου τροποποιείται ως ακολούθως: | | | |
|  |  | (α) Με την αντικατάσταση του πλαγιότιτλου αυτού με τον ακόλουθο πλαγιότιτλο: | | |
|  |  |  | | |
|  |  | «Δήλωση για δωρεά οργάνων σε περίπτωση θανάτου του αιτητή ή/και δήλωση για εγγραφή στο αρχείο δοτών αίματος.»∙ | | |
|  |  |  | | |
|  | Παράρτημα Ε1.  Επίσημη  Εφημερίδα,  Παράρτημα  Τρίτο (Ι):  17.12.1999  30.4.2004  24.2.2006  13.11.2015. | (β) με την προσθήκη, αμέσως μετά τη φράση «σε περίπτωση θανάτου του» (τέταρτη και πέμπτη γραμμή), της φράσης «και/ή δήλωση, όπως αυτή καθορίζεται στο Παράρτημα Ε1, στην οποία ο αιτητής δύναται να εκφράσει τη συγκατάθεσή του όπως εγγραφεί στο αρχείο των δοτών αίματος που προβλέπεται στους περί Αιμοδοσίας (Λήψη, Ασφάλεια, Έλεγχος και Μετάγγιση Αίματος) Κανονισμούς»∙ | | |
|  |  | |  | |
|  |  | | (γ) με την αντικατάσταση του εδαφίου (2) αυτού με το ακόλουθο εδάφιο: | |
|  |  | |  | |
|  |  | | 125(Ι) του 2018  26(Ι) του 2022.  127(Ι) του 2012  102(Ι) του 2014  160(Ι) του 2017.  58(Ι) του 1997  161(Ι) του 2004  3(Ι) του 2006  10(Ι) του 2007  135(Ι) του 2011  19(Ι) του 2014  46(Ι) του 2018. | «(2) Τηρουμένων των διατάξεων του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου, σε περίπτωση που ο αιτητής δηλώσει ότι επιθυμεί να γίνει δωρητής οργάνων σε περίπτωση θανάτου του ή δηλώσει τη συγκατάθεσή του να εγγραφεί στο αρχείο δοτών αίματος που προβλέπεται στους περί Αιμοδοσίας (Λήψη, Ασφάλεια, Έλεγχος και Μετάγγιση Αίματος) Κανονισμούς, η ρητή δήλωση συγκατάθεσής του, ανάλογα με την περίπτωση, διαβιβάζεται από τον Έφορο στις αρμόδιες υπηρεσίες του Υπουργείου Υγείας, οι οποίες μεριμνούν για την καταχώριση στο Εθνικό Μητρώο Δυνητικών Δοτών, με βάση τις διατάξεις του περί Αφαιρέσεων και Μεταμοσχεύσεων των Οργάνων Ανθρώπινης Προελεύσεως Νόμου, και/ή μεριμνούν για την προβλεπόμενη διαδικασία ενημέρωσης και εγγραφής στο αρχείο δοτών αίματος, σύμφωνα με τις διατάξεις του περί Αιμοδοσίας Νόμου και των προνοιών των περί Αιμοδοσίας (Λήψη, Ασφάλεια, Έλεγχος και Μετάγγιση Αίματος) Κανονισμών, ανάλογα με την περίπτωση: |
|  |  | |  |  |
|  |  | |  | Νοείται ότι ο Έφορος διαβιβάζει στις αρμόδιες υπηρεσίες του Υπουργείου Υγείας και την τυχόν αρνητική δήλωση του αιτητή για τη μη συγκατάθεσή του να γίνει δωρητής οργάνων σε περίπτωση θανάτου του.»∙ και |
|  |  | |  |  |
|  | Παράρτημα Ε1. | | (δ) με την αντικατάσταση στο εδάφιο (3) αυτού της φράσης «της δήλωσης που καθορίζεται στο Παράρτημα Ε,» (δεύτερη γραμμή) με τη φράση «των δηλώσεων που καθορίζονται στα Παραρτήματα Ε και Ε1,». | |
|  |  | | | |
| Τροποποίηση  του βασικού  νόμου με την προσθήκη  του νέου Παραρτήματος  Ε1. | 3. Ο βασικός νόμος τροποποιείται με την προσθήκη, αμέσως μετά το Παράρτημα Ε, του ακόλουθου νέου Παραρτήματος: | | | |
|  |  | | | |

Αρ. Φακ.: 23.02.063.112-2022

ΑΔ/ΣΓΘ, ΑΓ/MV

«ΠΑΡΑΡΤΗΜΑ Ε1

(Άρθρο 4Α)

**ΕΓΓΡΑΦΗ ΣΤΟ ΑΡΧΕΙΟ ΔΟΤΩΝ ΑΙΜΑΤΟΣ**

**(Σημειώστε με √ εάν επιθυμείτε να εγγραφείτε στο αρχείο δοτών αίματος)\***

* Συγκατατίθεμαι να γίνω εθελοντής αιμοδότης 🞏

Σε περίπτωση που σημειώσατε **√** πιο πάνω, συμπληρώστε τα πιο κάτω στοιχεία επικοινωνίας\*\*

Ονοματεπώνυμο:……………………………………………………………………………….

Αριθμός κινητού τηλεφώνου: …………………………………………………………………

Διεύθυνση ηλεκτρονικής αλληλογραφίας: …………………………………………………..

Διεύθυνση Διαμονής: ………………………………………………………………………….

Γνωρίζω ότι μπορώ να ανακαλέσω οποτεδήποτε επιθυμώ τη συναίνεση ή την άρνησή μου ή να ζητήσω να διαγραφεί το όνομά μου από το αρχείο δοτών αίματος.

Υπογραφή:…………………….

Ονοματεπώνυμο:……………………………

Ημερομηνία:…………………………

\*Σημείωση: Τυχόν μη συμπλήρωση της δήλωσης από τον αιτητή δεν επηρεάζει την εξέταση της αίτησης για την απόκτηση άδειας οδήγησης ή την έκδοση ή μη της άδειας οδήγησης.

\*\*Σημείωση: Η υποβολή της παρούσας δήλωσης δε συνεπάγεται την εγγραφή στο αρχείο δοτών. Για την εγγραφή στο αρχείο δοτών απαιτείται προηγουμένως η υποβολή συμπληρωμένου γραπτού ερωτηματολογίου και προσωπικής συνέντευξης σύμφωνα με τις πρόνοιες των περί Αιμοδοσίας (Λήψη, Ασφάλεια, Έλεγχος και Μετάγγιση Αίματος) Κανονισμών, για τις οποίες διαδικασίες ο αιτητής θα ενημερωθεί σε μεταγενέστερο χρόνο, μέσω των στοιχείων επικοινωνίας που παρέχει πιο πάνω.».